Besøgsvenner er et hit på Plejecentret i Mou. Tirsdag eftermiddag kiggede skildpadderne Flemming og Palle og hunden Micky forbi for at hygge med beboerne. De to skildpadder Palle på syv år og Flemming på 14 elsker at få opmærksomhed. Og det får de på plejecentret i Mou. Det er frivillige fra Dyrenes beskyttelse, der er med til at give beboerne en anderledes oplevelse. - Det giver en glæde, at de ældre kan se de her dyr, og dyrene vil det gerne, siger Anne Olesen, der er frivillig fra Dyrenes Beskyttelse. Og hos plejecentret kan lederen også godt se, at besøgene giver de ældre livsglæde: - Mange af de ældre elsker dyr, og det bringer minder frem hos dem. Jeg kan godt lide, at der sker anderledes ting hos os. Vi har også haft ponyer på besøg, fortæller plejehjemsleder Jytte Pihl.

Opsummering:
Beboerne på plejecentret i Mou havde onsdag særlige besøgsvenner på visit.